יצחק אייזיק לנדא

הרב חיים יצחק אייזיק לנדא (נולד בו' באדר תשכ"א, 22 בפברואר 1961) הוא רב העיר בני ברק מטעם העירייה, לצד הרב שבח צבי רוזנבלט והרב מסעוד בן שמעון, וראש מערכת הכשרות הכשר הרב לנדא לצד הרב רוזנבלט.

==ביוגרפיה==
הרב לנדא (יושב, במרכז) ב[[התוועדות ב-770, 2017]]

נולד בבני ברק למרים ולהרב משה יהודא ליב לנדא. למד בתלמוד תורה חב"ד בבני ברק, בישיבת אור ישראל בפתח תקווה ובישיבת תומכי תמימים המרכזית בכפר חב"ד. בשנת תש"ם נשלח עם עוד בחורים לחזק את ישיבת תומכי תמימים במגדל העמק שנפתחה שנתיים קודם לכן על ידי הרב יצחק דוד גרוסמן. בשנת תשמ"א נסע לשנת לימודים בישיבת תומכי תמימים ליובאוויטש המרכזית – 770 בברוקלין שבניו יורק.

בג' באדר א' תשמ"ט נישא לנחמה רבקה, בתו של הרב משה בצלאל וקסלשטיין, וקבע את מגוריו בעיר צפת, שם התמנה לראש ישיבה קטנה תומכי תמימים בצפת עד לסגירתה בשנת תשנ"ט. בהמשך התמנה לר"מ בישיבת חסידי חב"ד ליובאוויטש בצפת. בשנים תשס"ה–תשס"ט היה חבר הנהלה בישיבת תומכי תמימים באור יהודה ואף מסר בה שיעורים לעיתים.

התגורר מאז חתונתו בצפת, בכסלו תש"ף עבר לבני ברק.

===משפחתו===
*חתנו, הרב שמעיה הכט, (בנו של הרב יוסף הכט) הוא ראש כולל, מייסד ההוצאה לאור 'אשכילה', שליח חב"ד ביפו, מרצה ומוסר שיעורים בהלכה במכון 'למען ילמדו'

==כשרות ורבנות==
רוזנבלט (ניסן, תשע"ט)]]
לאחר שקבע את מושבו בצפת, החל לשמש כמשגיח כשרות ואחראי על תחום הכשרות מטעם אביו, במפעלים שבאזור הצפון. בתחילת שנת תשע"ח (סוף 2017) הודיע אביו על רצונו שהוא ימלא את מקומו בתחום הכשרות.

באדר ב' תשע"ט, במהלך לוויית אביו, הכריז ראש עיריית בני ברק, אברהם רובינשטיין: .

המינוי המשותף נעשה בהסכמת רבני החסידים והליטאים בבני ברק. נציג מפלגת בני תורה בעיריית בני ברק התנגד למינוי בנימוק שהוא משתייך לפלג המשיחיסטי בחב"ד.

הרב לנדא והרב רוזנבלט מנהלים את מערכת הכשרות יחד, תחת סמל כשרות משותף. הם מפרסמים הודעות בענייני הדת והכשרות בעיר, תחת בלנק שבו שניהם מתוארים כ"רב אב"ד דבני ברק".

בתמוז תשע"ט הרב לנדא קיבל אישור חוקי למתן כשרות על ידי הרבנות הראשית לישראל.

בטבת תש"ף הודיע היועץ המשפטי של הרבנות הראשית כי בשל מאפייני מערך הכשרות ככשרות פרטית ולא עירונית (זאת עקב מתן הכשר למפעלים ועסקים מחוץ לגבולות העיר ובחוץ לארץ) לא יוכר עוד הרב לנדא כנותן כשרות מטעם הרבנות הראשית, ויוכל לתת כשרות רק בצמוד לתעודת רבנות מקומית. בתגובה ביקש הרב יצחק יוסף להשהות את ההחלטה עד לדיון במועצת הרבנות הראשית.

==קישורים חיצוניים==
* [https://col.org.il/tags/tag/294 הרב יצחק אייזיק לנדא] באתר col
* [https://col.org.il/news/117402 פניו לאחדות: "השגחה אחת לחסידים וליטאים": ריאיון עם הרב לנדא], אתר col אדר תשע"ט
* [http://chabad.info/special/כתבת-פרופיל-אבד-ורבה-של-בני-ברק-הרב-איי/ פרופיל: הרב אייזיק לנדא] באתר חב"ד אינפו, כ"ה באדר ב' ה'תשע"ט
* .
* [https://youtube.com/watch?v=UC3puECFFmM שיעור במוצ"ש וישב תש"פ], [https://youtube.com/watch?v=RCVXVH5L6Rk שיעור במוצ"ש קרח תשפ"א] בית כנסת היזדים ביוטיוב
* מנחם ברונפמן, [https://online.fliphtml5.com/thbx/dmae/#p=28 יצחק אייזיק לנדא בראיון] (עמודים 29–33), שבועון כפר חב"ד, גיליון 1853, חג הפסח תש"פ
*[https://youtube.com/watch?v=OCEky7A7e4I&feature=emb_rel_end מבוא לעולם הכשרות] ערוץ יוטיוב
*[https://drive.google.com/file/d/1FUYulP5nz5KAgw3bOxENFbIdIPWb3bSm/view?usp=drivesdk ראיון עם הרב לנדא] עלון כי קרוב מס' 28

==הערות שוליים==

קטגוריה:צפת: רבנים
קטגוריה:בני ברק: רבנים ראשיים
קטגוריה:בוגרי ישיבת אור ישראל
קטגוריה:רבני ערים חסידי חב"ד בישראל
קטגוריה:ראשי ישיבה חב"דיים
קטגוריה:משפחת לנדא
קטגוריה:ישראלים שנולדו ב-1961